钦定古今图书集成/明伦汇编/官常典/第083卷 > 长乐太守灵山 建国侯伏护
## 钦定古今图书集成/明伦汇编/官常典/第083卷 > 长乐太守灵山 建国侯伏护

按《北齐书》本传：“长乐太守灵山，字景嵩，神武族弟也。
从神武起兵信都，终于长乐太守，赠大将军、司空，谥
曰文宣。子懿卒于武平镇将。无子。文宣帝以灵山从
父兄齐州刺史建国子伏护为灵山后。伏护字臣援，
粗有刀笔。天统初，累迁黄门侍郎。伏护历事数朝，恒
参机要，而性嗜酒，每多醉失。末路愈剧，乃至连日不”
食，专事酣酒，神识恍惚，遂以卒。赠兖州刺史、建国侯，
孙乂袭。乂少谨，武平末，给事黄门侍郎。隋开皇中为
太府少卿，坐事卒。